《江州怀古 其四》
清代·徐士芬

昔行白公堤，遗泽见乡里。今来湓浦口，孤亭兀江涘。

月白江风寒，凄音疑在水。当时迁谪感，岂为四弦起。

达人有至情，触绪不能已。雍门弹瑟声，桓伊抚筝指。

深心怀包别，商妇安识此。

作者简介：（1791—1848）芬一作芳。清浙江平湖人，字诵清，号辛庵，一作号惺庵。嘉庆二十四年进士，曾任广东、顺天学政。累迁工部侍郎，究心水利，尝于直庐隙地试植水稻有效。官至户部右侍郎兼管钱法堂事务。有《漱芳阁诗文集》。